Dette var også Oakland Raiders' siste sesong i RingCentral Coliseum, før de flyttet til Allegiant Stadium i Las Vegas, Nevada. Eierne av Coliseum uttrykte et ønske om å ikke la Raiders fortsette å spille der med mindre laget var villige til å betale mer for å dekke det økonomiske tapet Coliseum tok på seg ved å verte Raiders' kamper. I desember 2018 saksøkte byen Oakland laget og NFL for bl.a. ubetalt gjeld, hvor de påstod at omplasseringen av laget var ulovlig, men fremmet ikke et ønske om å tvinge laget til å bli. Raiders sa at dersom det ble opprettet en kriminalsak mot dem ville de ikke fornye med Coliseum og heller finne seg et annet midlertidig hjem for 2019-sesongen frem til Allegiant Stadium var ferdig. Raiders forsøkte å forhandle frem en leieavtale med Oracle Park i San Francisco før San Francisco 49ers la ned veto på planen da den ville krenket de territorielle rettigheten i NFL. Byens ordfører stilte seg også negativt til å la Raiders spill kampene sine der. Siden 49ers nektet å gi opp sine territorielle rettigheter ble Raiders tvunget til enten å omforhandle med Coliseum eller finne seg et midlertidig stadion utenfor San Francisco. Både San Antonio (Alamodome) og Tucson, Arizona (Arizona Stadium) viste interesse og ble vurdert av Raiders. Til tross for at Raiders var lite villige til å bruke penger på søksmålet mot dem bestemte laget seg for å forhandle med Coliseum for å spille der i 2019; en midlertidig avtale som var avhengig at godkjennelse av Coliseum og ligaen ble annonsert 25. februar. Leieavtalen ble godkjent av Oakland Coliseum Authority, Oaklands byråd, og supervisors i Alameda County den 21. mars. Coliseum var det siste stadionet bygd for flere idretter som har vært hjem for et lag i NFL og i Major League Baseball (Oakland Athletics). Raiders' kamp den 15. september mot Kansas City Chiefs forventes å være den siste NFL-kampen som har blitt spilt på en bane hvor noe av underlaget er laget for baseball.